**Általános indokolás**

A falugondnoki, illetve tanyagondnoki szolgáltatás célja az aprófalvak és a külterületi vagy egyéb belterületi, valamint a tanyasi lakott helyek intézményhiányából eredő hátrányainak enyhítése, az alapvető szükségletek kielégítését segítő szolgáltatásokhoz, közszolgáltatáshoz, valamint egyes alapszolgáltatásokhoz való hozzájutás biztosítása, továbbá az egyéni, közösségi szintű szükségletek teljesítésének segítése.

A szolgáltatás segítségével az ellátást igénylő emberek számára lehetőség nyílik arra, hogy mindennapjaikat a települési hátrányok ellenére megszokott lakókörnyezetükben, saját otthonukban töltsék, s fizikai állapotuk, családi helyzetük megváltozása esetén is minél később vagy egyáltalán ne szoruljanak intézményi, szakosított ellátásra. Amennyiben ez megvalósul, a gondoskodó társadalmi környezetben a legnehezebb életkörülmények között élők is a nem hátrányos helyzetű településeken lakók életesélyeit megközelítve, biztonságban és méltósággal élhetik le életüket.

A falugondnoki szolgálat létrehozását a szociális igazgatásról és szociális ellátásokról szóló 1993. évi III. törvény 60. § (2) bekezdése szabályozza, eszerint:

„(2) A falugondnoki szolgáltatás nyolcszáz lakosnál kisebb településen működtethető. Amennyiben a falugondnoki szolgáltatás létesítését követően a település lakosságszáma tíz százalékot meg nem haladó mértékben emelkedik nyolcszáz lakos fölé, a szolgáltatás tovább működtethető.”

Sajókápolna község lakosainak száma 2019. január 1-ei állapot szerint 402 fő, és folyamatosan csökken. Tehát lehetőség nyílik a községben is a szolgáltatás bevezetésére, bár az nem kötelező feladata az Önkormányzatnak.

**Részletes indokolás**

**1.§** A rendelet célját és hatályát szabályozza.

**2.§** A falugondnoki szolgáltatás által ellátandó feladatokat sorolja fel.

**3.-7. §** A falugondnok által ellátandó alapfeladatokat részletezi.

**8-10. §** A falugondnok által ellátandó kiegészítő feladatokat részletezi.

**11. §** Az Önkormányzati feladatok megoldását segítő, közvetett szolgáltatások feladatait részletezi.

**12. §** A falugondnoki szolgáltatás igénybevételéhez kapcsolódó egyéb rendelkezéseket tartalmazza.

**13. §** Hatályba léptető rendelkezést tartalmaz.